Sámal Petersen

Sámal Petersen (født 3. juli 1904 i Klaksvík, død 7. oktober 1976 samme sted) var en færøysk lærer og politiker (Sj.).

Han var sønn av baker Petur Samuelsen og hustru Johanna K. Joensen. Han gikk Færøyenes folkehøyskole og var utdannet lærer fra Indre Missions lærerseminar i Haslev i Danmark fra 1928. Han var lærer i Klaksvík frem til 1971, da han avgikk med pensjon, men hadde permisjon fra 1967 for å være medlem av Færøyenes regjering.

Petersen var medlem av sognestyret i Klaksvík 1939–1951 og 1959–1962, i årene 1939–1943, 1949 og 1959–1961 som formann (borgermester). Han var medlem av det færøyske Lagtinget 1957–1966, valgt fra Norðoyar, og Lagtingets formann 1963–1966. Han var medlem av Færøyenes regjering med ansvar for kommunal-, kultur-, kirke- og skolespørsmål i koalisjoner mellom Sjálvstýrisflokkurin, Sambandsflokkurin og Javnaðarflokkurin fra 1967 til han trakk seg på grunn av sykdom i 1972.

 Referanser 

Kategori:Færøyske ministre
Kategori:Færøyske lagtingsformenn
Kategori:Borgermestre i Klaksvík
Kategori:Færøyske pedagoger
Kategori:Personer fra Klaksvík
Kategori:Portal:Færøyene/artikler